Britisk turist omkom i bussulykke
Om bord på bussen var 30 voksne og 20 barn. 22 personer ble behandlet for sjokk. Tilstanden er livstruende for en tenåring, og to andre tenåringer og en voksen person er alvorlig skadd, opplyser lokale myndigheter. Ulykken skjedde i Châlons-en-Champagne nordøst i Frankrike natt til søndag, idet bussen var på vei fra det italienske skisportstedet Valle d'Aosta til Birmingham i Storbritannia. Mannen som omkom, var 61 år gammel. Det er mistanke om at sjåføren sovnet ved rattet. Han har testet negativt på både alkohol og andre rusmidler. Ingen andre kjøretøy var innblandet i ulykken, som skjedde på motorveien A26.
En britisk mann omkom, og 24 personer ble skadd da en britisk buss med skiturister kjørte av veien i Frankrike.